**Αθήνα:** 20.11.2024

**ΑΝΑΚΟΙΝΩΣΗ**

Παράταση μέχρι 31.12.2025 των συμβάσεων του έκτακτου και επικουρικού προσωπικού στα Κέντρα Κοινωνικής Πρόνοιας- Διεκδικούμε άμεση μονιμοποίηση

Μετά από προσπάθειες και πιέσεις της ΕΣΑμεΑ και των φορέων/οργανώσεών της, πήραν **παράταση** έως τις **31/12/2025** με διάταξη που εισήχθη στο άρθρο 27 στο σχέδιο νόμου του υπ. Υγείας «Ρυθμίσεις για την ενίσχυση του Εθνικού Συστήματος Υγείας και την παρακολούθηση και αξιολόγηση της φαρμακευτικής δαπάνης», **οι συμβάσεις εργασίας του έκτακτου και επικουρικού προσωπικού** που είχε προσληφθεί στα **Κέντρα Κοινωνικής Πρόνοιας** για την αντιμετώπιση έκτακτων αναγκών από την εμφάνιση και διασπορά του κορωνοϊού COVID-19.

Το νομοσχέδιο αναμένεται να ψηφισθεί τις επόμενες μέρες από τη Βουλή των Ελλήνων.

Η ΕΣΑμεΑ έχει δημοσιεύσει επανειλημμένα τα **σοβαρά προβλήματα υποστελέχωσης** που αντιμετωπίζουν τα Κέντρα Κοινωνικής Πρόνοιας σε ολόκληρη τη χώρα, τα οποία επιδεινώνονται εξαιτίας της λήξης των συμβάσεων εργασίας ορισμένου χρόνου του έκτακτου και επικουρικού προσωπικού που εργάζονται σε αυτά.

Απαραίτητη προϋπόθεση για να συνεχίσουν τα Κέντρα Κοινωνικής Πρόνοιας να παρέχουν με ασφάλεια και επάρκεια τις πολύ σημαντικές υπηρεσίες τους στα άτομα με βαριές αναπηρίες και χρόνιες/σπάνιες παθήσεις που περιθάλπονται σε αυτά, κρίνεται **απαραίτητη η μονιμοποίηση** των συμβάσεων του έκτακτου κι επικουρικού προσωπικού, λαμβάνοντας υπόψη ότι η προσφορά τους είναι αδιαμφισβήτητα σημαντική, αφού καλύπτουν πάγιες και διαρκείς ανάγκες των δομών των Κέντρων Κοινωνικής Πρόνοιας σε κάθε Περιφέρεια της χώρας.

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |